### Beslutning

Godkendt.

### Sagsfremstilling

## Resume og sagens baggrund

Ifølge Kalundborg Kommunes målsætninger for den økonomiske politik, skal der hvert år træffes konkret beslutning om optagelse af lån med udgangspunkt i årets låneramme.

## Indstillinger

Direktøren indstiller, at der ikke optages lån vedrørende regnskab 2021.

## Behandling

Direktionen, Økonomiudvalget, Kommunalbestyrelsen.

## Sagsfremstilling

I budget 2021 er der ikke budgetteret med lånoptagelse.

Ifølge Kalundborg Kommunes målsætninger for den økonomiske politik, skal der hvert år træffes beslutning om den konkrete lånoptagelse.

Den automatiske låneadgang er fastsat i bekendtgørelse nr. 1580 af 17. december 2013 og omfatter bl.a. afholdte udgifter til lån til betaling af ejendomsskatter, energibesparende foranstaltninger, visse jorderhvervelser og anlægsudgifter til færger og havne.

Pr. 1. juli 2018 er der sket ændring af bekendtgørelsen således, at udgiften til lån i henhold til lov om lån til betaling af grundskyld m.v. fratrukket de i regnskabsåret indfriede lån også kan lånoptages. Det drejer sig om den midlertidige indefrysningsordning for grundskyld. Ordningen er gældende til udgangen af 2023.

Der er alene mulighed for at låne til faktisk afholdte udgifter til de låneberettigede formål.

Lånerammen er opgjort for 2021 og udgør 34,2 mio. kr.

Renten på kommunens indestående i bank udgør pr. 7 marts 2022 -0,45% (negativ rente) op til 75 mio. kr. og -0,6% (negativ rente) over 75 mio. kr., hvilket afregnes månedligt til banken. Kalundborg Kommune skal således betale for at have penge stående i banken.

Med udgangspunkt dels i den negative rente og dels i kommunens aktuelle likviditet, hvor kassebeholdningen pr. 31. december 2021 udgjorde 104,8 mio. kr., er indstillingen, at der ikke optages lån på baggrund af lånerammen i 2021.

## Økonomiske konsekvenser

Ingen.

### Sagens forløb

14-03-2022 Direktionen
Indstillingen anbefales.
23-03-2022 Økonomiudvalget
Anbefales.